En vinkelsliber er en mindre håndholdt maskine, der egner sig til flere arbejdsopgaver som blandt andet skæring, polering og slibning. Før i tiden var en vinkelsliber noget, der kun tilhørte den professionelle håndværker. Men teknologien har udviklet sig, og med vinkelsliberens mange anvendelsesmuligheder er det nu allemandseje – og med det mener vi virkelig ALLE. Vinkelsliberen er for de fleste en del af basisværktøjskassen. Vinkelsliberen findes i mange forskellige udformninger med forskellige evner og påtænkte anvendelsesmuligheder.I starten var vinkelsliberen en tung maskine, der var lavet af støbejern. Det gjorde arbejdet besværligt, når maskinen var håndholdt, men anstrengende at holde i længere tid af gangen. De var på mange måder altså mere besværlige end til gavn, når der skulle slibes, poleres eller skæres. Det har heldigvis ændret sig med udviklingen, og i dag findes vinkelsliberen i mange forskellige udformninger, der dog alle har det til fælles, at de er nemme og brugervenlige at anvende.